Source: https://www.epi.sk/zz/1959-16
Timestamp: 2019-09-21 11:07:42+00:00

Document:
16/1959 Zb. Zákon, ktorým sa mení a doplňuje zákon o nemocenskom poistení zamestnancov | Aktuálne znenie
Hľadaj v 16/1959 ×
16/1959 Zb.
Zákon č. 16/1959 Zb.Zákon, ktorým sa mení a doplňuje zákon o nemocenskom poistení zamestnancov
Platnosť od 28.03.1959 do31.12.2003
Účinnosť od 01.04.1959 do31.12.2003
Aktuálne znenie 01.04.1959 - 31.12.2003
z 26. marca 1959,
ktorým sa mení a doplňuje zákon o nemocenskom poistení zamestnancov
Pri celkovom raste osobnej spotreby všetkého obyvateľstva je v záujme starostlivosti o deti, aby rýchlejšie rástla osobná spotreba rodín s nižšími príjmami, predovšetkým rodín s viacerými deťmi. Preto sa v súvislosti s inými opatreniami smerujúcimi k zvýšeniu osobnej spotreby nanovo upravuje aj výška prídavkov na deti.
Zákon č. 54/1956 Zb. o nemocenskom poistení zamestnancov sa mení a doplňuje takto:
1. § 30 znie:
„(1) Prídavky na deti náležia zamestnancovi, ak má nezaopatrené deti (§ 31), má predpísaný pracovný úväzok (§ 33) a odpracoval určený počet pracovných dní (§ 34).
(2) Prídavky na deti náležia tomu zamestnancovi, u ktorého sa k deťom prihliada podľa zákona o dani zo mzdy ako k vyživovaným osobám; inej osobe na tie isté deti prídavky neprináležia.
(3) Zamestnancovi povolanému do služby v ozbrojených silách, s výnimkou príslušníkov ozbrojených síl z povolania, náležia na nezaopatrené deti prídavky, ak bol v posledných šiestich mesiacoch pred nástupom služby v ozbrojených silách zamestnaný aspoň 90 dní.“
2. § 31 znie:
„(1) Za nezaopatrené deti sa považujú vlastné i osvojené deti zamestnanca alebo jeho manžela, pokiaľ sa zdržujú na území Československej republiky, a to do skončenia povinnej školskej dochádzky; za rovnakých podmienok sa považujú za nezaopatrené deti vnukovia, ktorí sú úplnými sirotami alebo súrodenci, ktorí sú úplnými sirotami, a to zamestnanca alebo jeho manžela, ak sú v ich priamom zaopatrení.
(2) Po skončení povinnej školskej dochádzky, najdlhšie však do 25. roku, sa deti uvedené v predchádzajúcom odseku považujú za nezaopatrené vtedy, ak nemajú vlastný príjem vyšší než 200 Kčs mesačne a ak
b) sú pre nemoc alebo pre telesnú či duševnú chybu trvale neschopní na prácu.“
3. § 32 znie:
„Prídavky sa neposkytujú na deti:
a) na ktoré náleží sirotský dôchodok podľa predpisov o dôchodkovom zabezpečení zamestnancov alebo o sociálnom zaopatrení príslušníkov ozbrojených síl, prípadne podľa obdobných predpisov;
b) ktoré majú bezodplatné úplné internátne zaopatrenie z prostriedkov rozpočtových, hospodárskych alebo iných organizácií;
c) ktoré sú už dlhšie než šesť mesiacov v bezodplatnom úplnom zaopatrení liečebného alebo podobného ústavu.“
4. § 35 znie:
„Prídavky na deti sú, pokiaľ sa ďalej neustanovuje inak, mesačne:
pri hrubom mesačnom
zárobku zamestnanca, z poistenia ktorého sa prídavky na deti poskytujú na 1 dieťa na 2 deti na 3 deti na 4 deti na 5 detí
nad 3 000 do 3 800 neposkytujú sa 100 330 530 750
nad 3 800 neposkytujú sa neposkytujú sa 310 490 710
Pri viacerých deťoch sa zvyšuje suma prídavkov na deti, ktorá náleží zamestnancovi na 5 detí, na každé ďalšie dieťa
o 260 Kčs mesačne pri hrubom mesačnom zárobku zamestnanca do 1 400 Kčs,
o 240 Kčs mesačne pri hrubom mesačnom zárobku zamestnanca nad 1 400 Kčs do 3 000 Kčs a
o 220 Kčs mesačne pri hrubom mesačnom zárobku zamestnanca nad 3 000 Kčs.“
5. § 36 ods. 1 znie:
„(1) Zamestnancovi, ktorý je zároveň užívateľom poľnohospodárskej pôdy vo výmere nad 0,5 ha (v pastvinárskej alebo krmovinárskej oblasti nad 2 ha), ako aj zamestnancovi, ktorý žije s takým užívateľom pôdy v spoločnej domácnosti ako člen rodiny, náležia prídavky na deti len v týchto mesačných sumách:
do 3 000 38 86 144 212 290
nad 3 000 do 3 800 neposkytujú sa 48 144 212 290
nad 3 800 neposkytujú sa neposkytujú sa 144 212 290
Prídavky na 6 detí sú 378 Kčs mesačne, na 7 detí 476 Kčs mesačne a zvyšujú sa na každé ďalšie dieťa o 108 Kčs mesačne.“
6. § 51 ods. 1 a 2 znie:
„(1) Ústredná rada odborov vydá vykonávacie predpisy o peňažných dávkach; vo vykonávacích predpisoch sa podrobnejšie určí najmä:
a) ktoré zložky príjmov tvoria zamestnancov zárobok započitateľný pre určenie nemocenského, podpory pri ošetrovaní člena rodiny a pre určenie peňažnej pomoci v materstve a ako sa postupuje pri výpočte týchto dávok. Ústredná rada odborov môže určiť aj odchýlky, a to najmä na prípady, keď zamestnanie netrvalo po celé obdobie, za ktoré sa zárobok zisťuje, alebo keď je to potrebné so zreteľom na osobitné úpravy pracovného pomeru;
b) akou hodnotou sa pre určenie zárobku oceňujú naturálne požitky;
c) ktoré doby sa započítavajú do neprerušeného zamestnania v tom istom podniku;
d) ako sa uplatňuje nárok na jednotlivé peňažné dávky a ako sa tieto dávky vyplácajú.
(2) Ústredná rada odborov vydá vykonávacie predpisy o prídavkoch na deti; v nich sa ustanoví najmä:
a) čo sa považuje za vlastný príjem dieťaťa;
b) čo sa považuje za odpracovaný deň (smenu) a ako sa zisťuje splnenie podmienky určeného počtu odpracovaných dní (smien) pri osobitných úpravách pracovného pomeru;
c) ktoré zložky príjmov sa považujú za hrubý zárobok rozhodný pre nárok na prídavky na deti alebo pre ich výšku, za ktoré obdobie sa tento zárobok zisťuje a na akú dobu sa podľa neho určuje výška prídavkov na deti;
d) komu a ako sa prídavky na deti priznávajú, ak nárok na prídavky na to isté dieťa môže uplatniť viacej zamestnancov alebo ak dieťa nie je v priamom zaopatrení zamestnanca, z poistenia ktorého sa prídavky na deti poskytujú, ako aj v ktorých prípadoch sa prídavky na deti poskytujú odchylne od ustanovenia § 30 ods. 2 alebo § 32;
e) za akých podmienok sa môžu prídavky na deti priznať na chovancov, vnukov alebo súrodencov;
f) za akých podmienok a v akej výške možno prídavky na deti priznať a vyplácať na deti zdržujúce sa mimo územia Československej republiky;
g) ako sa uplatňuje nárok na prídavky na deti a ako sa tieto prídavky vyplácajú.“
7. § 53 ods. 1 znie:
„(1) Nemocenské poistenie sa vykonáva v závodoch a v orgánoch Revolučného odborového hnutia.“
8. § 63 ods. 3 znie:
„(3) Ústredná rada odborov je oprávnená robiť opatrenia na odstránenie tvrdostí, ktoré by sa vyskytli pri vykonávaní tohto zákona, a môže poveriť iné odborové orgány, aby takéto opatrenia robili v jednotlivých prípadoch.“
Kde sa v zákone č. 54/1956 Zb. alebo v iných právnych predpisoch užíva výraz „rodinné prídavky“, nahradzuje sa tento výraz výrazom „prídavky na deti“.
Tento zákon nadobúda účinnosť 1. aprílom 1959; vykonajú ho všetci členovia vlády.

References: § 30
 § 31
 § 32
 § 35
 § 36
 § 51
 § 30
 § 32
 § 53
 § 63